སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་ལ་གདན་ཞུའི་གསོལ་འདེབས་ཞུས་པ་ལྟར་ཚོགས་མགོན་དུ་ཆིབས་བསྒྱུར་བཀའ་དྲིན་བསྐྱང་རྒྱུའི་ཞལ་བཞེས་ཟབ་མོ་ཐོབ་ཡོད།བསྐལ་བཟང་གྱི་གོ་སྐབས་བཟང་པོ་འདིའི་ཐོག་ཕྱི་རྒྱལ་གྱི་གནད་ཡོད་ཆབ་སྲིད་མི་སྣ་དང་སྒྱུ་རྩལ་བ།ལོ་མང་རིང་བོད་དོན་ལ་རྒྱབ་སྐྱོར་གནང་མཁན་སོགས་གདན་ཞུའི་ཐོག་ཐུགས་རྗེ་ལེགས་གསོལ་ཞུ་རྒྱུ་དང།ཡུ་རོབ་སྤྱི་འཐུས་རྣམས་གཉིས་སོགས་ཆེད་ཕེབས་གནང་རྒྱུའི་ཞལ་བཞེས་ཐོབ་ཡོད།མ་ཟད་བཀྲ་ཤིས་དགའ་བ་འབུམ་ལྡན་གྱི་ཉིན་མོ་དེར་གླུ་གར་གྱི་རིག་གཞུང་འཁྲབ་སྟོན་བྱེད་མཁན་བོད་གཞུང་ཟློས་གར་ཚོགས་པ་ནས་འཁྲབ་སྟོན་པ་༡༨་དང་།རྒྱ་མི་དང་།སོག་པོ།ཨ་ཕི་རི་ཁ་སོགས་རྒྱལ་ཁབ་འདྲ་མིན་གྱི་གླུ་དབྱངས་རྒྱུ་རྩལ་བ་སྙན་གྲགས་ཅན་ཁག་་གཅིག་ནས་སྟོད་དབྱངས་ཀྱིས་མཆོད་པ་འབུལ་རྒྱུ་སོགས་ཀྱི་མཛད་རིམ་ཡོད།